06/06/2018 | Administración LocalMunicipal
O Pino
Aprobación definitiva Ordenanza xeral reguladora do establecemento ou modificación dos prezos públicos

Na sesión ordinaria do Pleno do Concello de O Pino celebrada o día 28 de marzo de 2018 adoptouse o acordo relativo á aprobación inicial da ORDENANZA XERAL REGULADORA DO ESTABLECEMENTO OU MODIFICACIÓN DOS PREZOS PÚBLICOS DO CONCELLO DE O PINO. Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio da ORDENANZA XERAL REGULADORA DO ESTABLECEMENTO OU MODIFICACIÓN DOS PREZOS PÚBLICOS DO CONCELLO DE O PINO cuxo texto íntegro faise público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das Bases do Réxime Local. De acordo co previsto no artigo 41 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo, este concello procede á regulación do prezo público por actividades reguladas pola presente Ordenanza. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten algunha das actividades organizadas polo Excmo. Concello de O Pino, culturais, deportivas e sociais, tales coma escolas, talleres, cursiños, seminarios, excursións, programas educativos e de conciliación da vida persoal e familiar e demais de natureza análoga, cando concorra algunha das circunstancias seguintes: a) Que os servizos públicos ou as actividades administrativas non sexan de solicitude ou recepción obrigatoria. Para estes efectos non se considerará voluntaria a solicitude ou a recepción po parte dos administrados: 1. Cando veña imposta por disposicións legais ou regulamentarias.2. Cando os bens, servizos ou actividades requiridos sexan imprescindibles para a vida privada ou social do solicitante. b) Que non se presten ou realicen polo sector privado, estea ou non establecida a súa reserva a favor do sector publico conforme á normativa vixente. Non poderán esixirse prezos públicos, en ningún caso, polos seguintes servizos e actividades: a) Abastecemento de augas en fontes públicas. b) Iluminación en vías públicas. c) Vixilancia pública en xeral. d) Protección civil. e) Limpeza da vía pública. f) Ensinanza nos niveis de educación obrigatoria. Están obrigados ao pagamento dos prezos públicos os que se beneficien dos servizos ou actividades polos que deban satisfacerse aqueles. A contía do prezo público regulado nesta ordenanza será a que fixe en cada caso, a Xunta de Goberno por delegación do Pleno da Corporación, de acordo cos artigos 47 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo e 23 da Lei 7/1985, de 2 de abril. A estes efectos a Xunta de Goberno Local, antes do inicio da actividade, e en base a informe previo do departamento correspondente (Cultura, Deportes ou Servizos Sociais), relativo aos custos soportados polo Concello na organización desa actividade, establecerá as tarifas concretas para a mesma. No Informe deberán conterse os seguintes extremos: a) O concreto servizo ou actividade que orixina, como contra prestación, o prezo público. b) O importe da tarifa a que ascende o prezo público que se estableza. c) Exixencia ou non do depósito logo do importe total ou parcial do prezo público, como requisito para a prestación do servizo ou a realización da actividade. d) A expresa declaración de que o prezo público cobre ou non o custo do servizo, e de ser o caso, a porcentaxe do mesmo que é asumido con cargo ao orzamento municipal de concorrer concorren razóns sociais, culturais, ou de interese público que así o aconsellan. e) A data a partir da cal se comece a esixir o prezo público, de nova creación ou modificado. f) Declaración expresa de remisión ao disposto nesta Ordenanza e nas disposicións legais vixentes. g) Establecemento de bonificacións. h) Proposta de réxime de xestión do cobro do prezo público. De acordo co apartado segundo do artigo 44 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo, a Xunta de Goberno Local poderá fixar prezos públicos que non cubran o custe do servicio ou actividade prestado, dado que nestes casos concorren razóns sociais, culturais, ou de interese público que así o aconsellan, ao perseguir con estas actividades a consecución do mandato establecido na Constitución española de promoción e tutela do acceso á educación física, ao deporte, á adecuada utilización do ocio e á cultura (artigos 43 e 44). Nestes casos deberán consignarse nos orzamentos as dotacións oportunas para a cobertura da diferenza resultante, se a houbese. A proposta de establecemento ou modificación da contía dos prezos públicos deberá ir acompañada dunha memoria económico-financeira fiscalizada polos servizos económicos que xustificará o importe destes que se propoña e o grao de cobertura financeira dos custos correspondentes. Acordadas as tarifas de cada actividade, o acordo será exposto no Taboleiro de Anuncios do Concello a efectos da súa publicidade. Cando existan razóns sociais, benéficas, culturais ou de interese público que así o aconsellen, o Concello poderá fixar prezos públicos por debaixo do límite previsto no apartado anterior. Nestes casos, deberán consignarse nos presupostos do Concello as dotacións oportunas para a cobertura da diferenza resultante se a houbese. O Concello de O Pino resérvase o dereito de programar cursos ou actividades de carácter gratuíto ou cunha redución de contías de ata unha porcentaxe do 100% para determinados colectivos con escasos recursos que se consideren desfavorecidos, previo informe dos Servizos Sociais. En ningún caso poderán desfrutar de redución da tarifa as unidades familiares que superen en dúas veces o IPREM. En todo caso, poderá acordarse para cada actividade na Xunta de Goberno Local bonificacións para persoas que acrediten formar parte de familia numerosa, para cursos ou actividades deportivas a contía verase reducida nun 50%. A obriga do pago do prezo público regulado nesta ordenanza nace dende que se inicie a realización da actividade, se ben poderase esixir o seu depósito previo de acordo co artigo 46.1 do Texto Refundido da Lei reguladora das Facendas Locais e durará ata a formalización da baixa ou finalización da actividade. A estes efectos, o acordo da Xunta de Goberno Local previsto no artigo 4 da presente ordenanza establecerá, ademais, o réxime de xestión, que incluirá:  Posibilidade de ingreso mediante autoliquidación dos obrigados ao pago ou mediante liquidación aprobada polo concello.  Momentos nos que se procederá ao ingreso, podendo levarse a cabo a través dun pago único anticipado ou de modo fraccionado en varios prazos ao longo de desenvolvemento da actividade.  Medios de pago, sendo o procedemento ordinario o de domiciliación bancaria, mediante impreso autorizante firmado polos usuarios no momento da matrícula na actividade, ou o ingreso nas contas municipais habilitadas ao efecto. O desistimento ou falta de asistencia do usuario á actividade non suporá redución nin exención da obriga de pagamento mentres non se formalice a baixa correspondente, non procedendo a devolución do ingresado con anterioridade á data de comunicación da baixa. No suposto de que por causas non imputables ao interesado deixara de realizarse a actividade solicitada procederase á devolución do ingresado na parte proporcional ás prestacións efectivamente efectuadas. A recadación axustarase ao disposto na normativa xeral do estado sobre cobro dos dereitos da Facenda Pública (Lei Xeral Tributaria). Sen prexuízo das infraccións doutra orde e das sancións que por elas se impoñan, o incumprimento das normas e defraudación dos dereitos que lle correspondan ao concello en materia de prezos públicos será cualificado e sancionado con arranxo á aprobación dunha Ordenanza Xeral de xestión, e ao disposto na Lei Xeral Tributaria. Primeira.- Para o non previsto nesta Ordenanza estarase ao disposto no Texto refundido da lei de facendas locais, aprobado por Real decreto lexislativo 2/2004, do 5 de marzo, a Lei 8/1989, do 13 de abril, de taxas e prezos públicos, e a Lei xeral orzamentaria e tributaria, e normas que as desenvolvan. Segunda.- A presente ordenanza entrará en vigor unha vez aprobada definitivamente, publicada no Boletín Oficial da Provincia e teña transcorrido o prazo de 15 días que sinala o artigo 65.2 da Lei 7/85, de 2 de abril, reguladora das bases de réxime local, permanecendo vixente ata que se acorde a súa modificación ou derrogación expresa. Contra esta Ordenanza poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. O Pino, 1 de xuño de 2018 O ALCALDE-PRESIDENTE, MANUEL TABOADA VIGO